มามาอะวอดส์

**มามาอะวอดส์** () ชื่อเดิม **เอ็มเน็ตเอเชียนมิวสิกอะวอดส์** (, ) เป็นงานประกาศรางวัลดนตรีสำคัญที่จัดขึ้นทุกปีโดยบริษัทบันเทิงซีเจ อีแอนด์เอ็ม จัดขึ้นครั้งแรกในเกาหลีใต้ รางวัลส่วนใหญ่ได้รับโดยศิลปินเคป็อป และมีศิลปินเอเชียรายอื่นที่ชนะรางวัลประเภทต่าง ๆ เช่น รางวัลศิลปินเอเชียยอดเยี่ยมและรางวัลอื่นที่เกี่ยวข้องกับอาชีพ

พิธีมอบรางวัลจัดขึ้นครั้งแรกในโซลเมื่อปี ค.ศ. 1999 โดยออกอากาศทางเอ็มเน็ต มามายังจัดขึ้นในประเทศและเมืองต่าง ๆ ในเอเชียนอกเกาหลีใต้ตั้งแต่ปี ค.ศ. 2010 และขณะนี้มีการออกอากาศทางออนไลน์ทั่วโลกนอกเหนือจากเอเชีย

## ประวัติ
### พิธี
งานจัดขึ้นเป็นครั้งแรกในปี ค.ศ. 1999 เป็นพิธีมอบรางวัลมิวสิกวิดีโอ โดยมีต้นแบบมาจากเอ็มทีวีวิดีโอมิวสิกอะวอดส์ ในชื่อ เอ็มเน็ตวิดีโอมิวสิกอะวอดส์ งานรวมเข้ากับเคเอ็มทีวีโคเรียนมิวสิกอะวอดส์ในปี ค.ศ. 2004 และเปลี่ยนชื่อเป็นเอ็มเน็ตเคเอ็มมิวสิกวิดีโอเฟสติวัล ในช่วงกลางทศวรรษ 2000 พิธีมอบรางวัลได้ดึงดูดความสนใจจากนานาชาติ เนื่องจากการแพร่กระจายของกระแสเกาหลีและออกอากาศในประเทศจีนและญี่ปุ่นในปี 2008

ในปี 2009 งานได้เปลี่ยนชื่อเป็นเอ็มเน็ตเอเชียนมิวสิกอะวอดส์ (MAMA) เพื่อสะท้อนถึงการขยายงานออกนอกเกาหลีใต้ ในปี 2010 มามาจัดขึ้นที่มาเก๊า นับเป็นครั้งแรกที่จัดขึ้นนอกเกาหลีใต้ ถัดมาในปี 2011 งานมามาจัดขึ้นที่สิงคโปร์ จากนั้นจัดขึ้นที่ฮ่องกงตั้งแต่ปี 2012 ถึง 2017 ในปี 2017 พิธีมอบรางวัลได้ขยายเป็นสี่คืน และบางส่วนของงานจัดขึ้นในเวียดนามและญี่ปุ่น นอกเหนือจากฮ่องกง ในปี 2018 มามามีสามส่วนและจัดขึ้นในสามประเทศ เกาหลีใต้เป็นเจ้าภาพงานมามาเป็นครั้งแรกในรอบ 9 ปี ร่วมกับญี่ปุ่นและฮ่องกง ในปี 2020 มามาจัดขึ้นทางออนไลน์ที่เกาหลีใต้เท่านั้นเนื่องจากการระบาดของโควิด-19
thumb|โลโก้เอ็มเน็ตเอเชียนมิวสิกอะวอดส์
วันที่ 20 กรกฎาคม 2021 มีรายงานจาก *[[Ilgan Sports]]* ว่างานประกาศรางวัลเอ็มเน็ตเอเชียนมิวสิกอะวอดส์ 2021 กำลังอยู่ระหว่างการหารือเกี่ยวกับงานที่จะจัดขึ้นในฮ่องกง แม้ว่าจะมีการระบาดอย่างต่อเนื่องและข้อจำกัดด้านการเดินทาง วันที่ 23 สิงหาคม 2022 ซีเจ อีแอนด์เอ็มประกาศว่างานจะเปลี่ยนชื่อเป็น "มามาอะวอดส์" นับจากนี้เป็นต้นไป

### ชื่องาน
* เอ็มเน็ตวิดีโอมิวสิกอะวอดส์ (1999)
* เอ็มเน็ตมิวสิกวิดีโอเฟสติวัล (2000–2003)
* เอ็มเน็ตเคเอ็มมิวสิกวิดีโอเฟสติวัล (2004–2005)
* เอ็มเน็ตเคเอ็มมิวสิกเฟสติวัล (2006–2008)
* เอ็มเน็ตเอเชียนมิวสิกอะวอดส์ (2009–2021)
* มามาอะวอดส์ (2022–ปัจจุบัน)

## สถานที่จัดงาน

## ประเภทรางวัล
### รางวัลใหญ่
สี่รางวัลใหญ่ (เรียกว่า *แดซัง*)

* ศิลปินแห่งปี
* อัลบั้มแห่งปี
* เพลงแห่งปี
* ไอคอนทั่วโลกแห่งปี (ตั้งแต่ ค.ศ. 2018)

### รางวัลการแข่งขัน
รางวัลแต่ละประเภทเปิดตัวในปี ค.ศ. 1999 เว้นแต่จะระบุไว้เป็นอย่างอื่น
* ศิลปินชายยอดเยี่ยม
* ศิลปินหญิงยอดเยี่ยม
* ศิลปินกลุ่มชายยอดเยี่ยม (ตั้งแต่ ค.ศ. 2000 หรือที่เรียกว่ากลุ่มยอดเยี่ยมในปี ค.ศ. 1999)
* ศิลปินกลุ่มหญิงยอดเยี่ยม (ตั้งแต่ ค.ศ. 2000)
* ศิลปินหน้าใหม่ยอดเยี่ยม
* การแสดงเต้นยอดเยี่ยม
* การแสดงวงดนตรียอดเยี่ยม
* การแสดงแร็ปยอดเยี่ยม
* การแสดงร้องยอดเยี่ยม (ตั้งแต่ ค.ศ. 2010)
* การทำงานร่วมกันยอดเยี่ยม (ค.ศ. 2010, 2012, 2014–2017, 2019–ปัจจุบัน)
* เพลงประกอบละครยอดเยี่ยม (ค.ศ. 2004–2006, 2008–2009, 2011–2014, 2016–ปัจจุบัน)
* มิวสิกวิดีโอยอดเยี่ยม (ตั้งแต่ ค.ศ. 2006)
* กลุ่มย่อยยอดเยี่ยม (ค.ศ. 2018)

### รางวัลพิเศษ

รางวัลเหล่านี้ได้รับเพียงครั้งเดียวหรือเป็นครั้งคราว
* ศิลปินต่างประเทศยอดเยี่ยม (ค.ศ. 1999–2006, 2009–2010, 2012–2014, 2019, 2021)
* ศิลปินเอเชียยอดเยี่ยม (ตั้งแต่ ค.ศ. 2004)
* รางวัลพิเศษอื่น ๆ

### รางวัลที่ยกเลิกไปแล้ว
* มิวสิกวิดีโอแห่งปี (ค.ศ. 1999–2005)(อดีตรางวัล *แดซัง* และ ปัจจุบันคือมิวสิกวิดีโอยอดเยี่ยม ตั้งแต่ ค.ศ. 2006)
* มิวสิกวิดีโอยอดนิยม ค.ศ. (1999–2005)(อดีตรางวัล *แดซัง*)
* การแสดงมิวสิควิดีโอยอดเยี่ยม (ค.ศ. 2005–2007)
* ผู้กำกับมิวสิกวิดีโอยอดเยี่ยม (ค.ศ. 1999–2006)
* กลุ่มผสมยอดเยี่ยม (ค.ศ. 2000–2009)
* การแสดงบัลลาดยอดเยี่ยม (ค.ศ. 1999–2009)
* การแสดงอาร์แอนด์บียอดเยี่ยม (ค.ศ. 2000–2007)
* การแสดงอินดี้ยอดเยี่ยม (ค.ศ. 1999–2002)
* การแสดงเฮาส์และอิเล็กทรอนิกส์ยอดเยี่ยม (ค.ศ. 2007–2009)
* การแสดงทรอตยอดเยี่ยม (ค.ศ. 2009)
* ซิงเกิลดิจิทัลยอดเยี่ยม (ค.ศ. 2010)

## ชนะมากที่สุด
### รางวัลแดซัง
:รายชื่อศิลปินที่ได้รับรางวัล *แดซัง* 2 รางวัลขึ้นไป(ประกอบด้วย ศิลปินแห่งปี, อัลบั้มแห่งปี, เพลงแห่งปี และไอคอนทั่วโลกแห่งปี)

### ได้รับรางวัลมากที่สุดโดยรวม

## การออกอากาศ
รายการออกอากาศสดในสิบสามประเทศทั่วเอเชีย ในเกาหลีใต้ออกอากาศทางเอ็มเน็ตและซีเจ อีแอนด์เอ็ม ช่องทีวีอื่น ๆ ที่ออกอากาศรายการ ได้แก่ ทีวีเอ็นเอเชีย (มัลดีฟส์ ฟิลิปปินส์ สิงคโปร์ และไต้หวัน) และ จูกซ์ (ฮ่องกง อินโดนีเซีย มาเลเซีย เมียนมาร์ และไทย) เอ็มเน็ตเจแปน เอ็มเน็ตสมาร์ท และเอยูสมาร์ทพาส (ญี่ปุ่น) วิว ทีวีซิกซ์ วิวทีวี viu.tv (ฮ่องกง) ฟรายเดย์วิดีโอแอนด์ฟรายเดย์มิวสิก (ไต้หวัน) มีวอตช์ (สิงคโปร์) อินโดซียาร์แอนด์วิดีโอ (อินโดนีเซีย) gigafest.smart (ฟิลิปปินส์) เอฟพีทีทีวีแอนด์ฟ็อกซ์ซี (เวียดนาม)

รายการยังออกอากาศออนไลน์ทั่วโลกผ่านช่องยูทูบ Mnet K-POP, KCON official เช่นเดียวกับ KCON

## หมายเหตุ

## อ้างอิง

## แหล่งข้อมูลอื่น
 
* 

หมวดหมู่:มามาอะวอดส์
หมวดหมู่:รางวัลดนตรีเกาหลีใต้
หมวดหมู่:ซีเจอีแอนด์เอ็ม แผนกการแสดงดนตรี